b'\n_START_ARTICLE_\nHarry Myers\n_START_SECTION_\nFilmska kariera\n_START_PARAGRAPH_\nMyers je bil pred vstopom v svet filma 10 let gledali\xc5\xa1ki igralec. Kot filmski igralec je za\xc4\x8del nastopati leta 1909 v filmih Sigmunda Lubina studiev Lubin. Leta 1914 je za\xc4\x8del delati tudi kot re\xc5\xbeiser. Za Universal, Vim Comedy Company ter Path\xc3\xa9 je re\xc5\xbeiral kratke komi\xc4\x8dne filme, v katerem sta nastopila skupaj z \xc5\xbeeno, Rosemary Theby. Po letu 1920 je za\xc4\x8del dobivati glavne vloge v celove\xc4\x8dernih filmih, najbolj pa se je proslavil v vlogi kscentri\xc4\x8dnega milijonarja v Chaplinovem filmu Lu\xc4\x8di velemesta iz leta 1931. S prihodom zvo\xc4\x8dnega filma je za\xc4\x8del dobivati vse manj vlog, s\xc4\x8dasoma pa je prenehal z igranjem. Myers je med letoma 1908 in 1938 nastopil v 245 filmih, med letoma 1913 in 1917 pa je re\xc5\xbeiral 42 filmov. Umrl je za plju\xc4\x8dnico 25. decembra 1938 v Hollywoodu.'